Úradný vestník L 189 , 20/07/1988 S. 0025 - 0026

Fínske špeciálne vydanie: Kapitola 3 Zväzok 27 S. 0003

Švédske špeciálne vydanie: Kapitola 3 Zväzok 27 S. 0003



Rozhodnutie Komisie z 12. júla 1988, ktoré koordinuje pravidlá ustanovené členskými štátmi pri uplatňovaní článku 6 smernice Rady 85/511/EHS (88/397/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 85/511/EHS z 18. novembra 1985, ktorou sa zavádzajú opatrenia spoločenstva na kontrolu slintačky a krívačky [1], a najmä jej článok 6, keďže v súlade s článkom 6 ods. 1 smernice 85/511/EHS v prípade, že farmy zvierat pozostávajú z dvoch alebo viac produkčných jednotiek, príslušné orgány členského štátu môžu upustiť od požiadaviek smernice zabiť a zničiť všetky zvieratá v chove v zdravých produkčných jednotkách, pokiaľ úradný veterinárny lekár potvrdí, že zdravé produkčné jednotky sú úplne oddelené, čo sa týka ustajnenia, ošetrovania a kŕmenia; keďže rovnaká možnosť existuje vo vzťahu k chovom produkujúcim mlieko za predpokladu, že dojenie kráv v každej jednotke je vykonávané úplne oddelene; keďže pri upustení od požiadaviek členský štát musí zabezpečiť, že riziko šírenia vírusu slintačky a krívačky medzi oddelenými produkčnými jednotkami v chove nie je väčšie ako riziko šírenia sa vírusu slintačky a krívačky medzi jednotlivými chovmi; keďže v súlade s článkom 6 ods. 2 smernice 85/511/EHS členské štáty, ktoré mienia upustiť od predmetných požiadaviek, oznámili Komisii podrobné obsiahnuté pravidlá; keďže v súlade s článkom 6 ods. 3 smernice 85/511/EHS sa pravidlá členských štátov zmenia a doplnia, aby bola zaistená koordinácia v tejto oblasti všade v spoločenstve; keďže touto koordináciou sa ustanoví minimálny súbor pravidiel, ktoré sa uplatňujú vo všetkých členských štátoch; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Tam, kde sa členské štáty odvolávajú na článok 6 ods. 1 smernice 85/511/EHS, musia zabezpečiť, že pravidlá, ktoré uplatňujú v súlade s odsekom 2 tohto článku zahŕňajú aspoň nasledujúce: - výnimka, ktorú umožňuje článok 6 ods. 1 smernice 85/511/EHS, sa môže udeliť len po individuálnom hodnotení predmetného chovu vykonanom úradným veterinárnym lekárom v čase úradného vyšetrovania na potvrdenie alebo vylúčenie prítomnosti slintačky a krívačky, - toto hodnotenie berie do úvahy všetky podmienky a situácie možného šírenia sa slintačky a krívačky. Článok 2 1. Pri udeľovaní výnimky uvedenej v článku 1 členské štáty zabezpečia, že riziko šírenia vírusu slintačky a krívačky medzi oddelenými produkčnými jednotkami v chove nie je väčšie ako riziko šírenia sa vírusu slintačky a krívačky medzi jednotlivými chovmi. 2. Intenzívne spravované produkčné jednotky so zdravými zvieratami musia spĺňať nasledujúce požiadavky: - musia byť stavebne oddelené od jednotiek s nakazenými zvieratami bez akejkoľvek komunikácie alebo spoločného vzdušného priestoru medzi nimi, - musia mať oddelené sklady pre vybavenie, krmivo, odpad a, ak treba, pre mlieko, - musia mať individuálne dezinfekčné zariadenia na vstupoch a výstupoch, - musia mať vlastný personál, - naviac nesmie existovať žiadna výmena poľnohospodárskej techniky alebo iného vybavenia medzi infikovanými a zdravými jednotkami, a taktiež žiadna výmena zvierat, živočíšnych produktov, krmiva, nástrojov, vecí a iných predmetov, ako je vlna alebo odpad, alebo zvyšky, ktorými sa môže preniesť slintačka a krívačka z infikovaných jednotiek do zdravých. Článok 3 Podmienky ustanovené v článku 2 musia byť zavedené k spokojnosti úradného veterinárneho lekára pred dátumom prítomnosti jedného alebo viacerých nakazených zvierat podľa definície v článku 2 písm. c) smernice 85/511/EHS v chove, berúc do úvahy pravdepodobnú inkubačnú dobu choroby. Článok 4 Toto rozhodnutie je adresované členským štátom. V Bruseli 12. júla 1988 Za Komisiu Frans Andriessen podpredseda [1] Ú. v. ES L 315, 26.11.1985, s. 11. --------------------------------------------------